CELEX: 32020R0478
Language: sk
Date: 2020-04-01 00:00:00
Title: Vykonávacie nariadenie Komisie (EÚ) 2020/478 z 1. apríla 2020, ktorým sa opravuje vykonávacie nariadenie (EÚ) 2017/2470, ktorým sa zriaďuje únijný zoznam nových potravín (Text s významom pre EHP)

2.4.2020   
               
               
                  SK
               
               
                  Úradný vestník Európskej únie
               
               
                  L 102/1
               
            
         VYKONÁVACIE NARIADENIE KOMISIE (EÚ) 2020/478
         z 1. apríla 2020,
         ktorým sa opravuje vykonávacie nariadenie (EÚ) 2017/2470, ktorým sa zriaďuje únijný zoznam nových potravín
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2015/2283 z 25. novembra 2015 o nových potravinách, ktorým sa mení nariadenie Európskeho parlamentu a Rady (EÚ) č. 1169/2011, ktorým sa zrušuje nariadenie Európskeho parlamentu a Rady (ES) č. 258/97 a nariadenie Komisie (ES) č. 1852/2001 (1), a najmä na jeho článok 8,
         keďže:
         
                     (1)
                  
                  
                     Podľa článku 8 nariadenia (EÚ) 2015/2283 mala Komisia do 1. januára 2018 zostaviť únijný zoznam nových potravín povolených alebo oznámených podľa nariadenia Európskeho parlamentu a Rady (ES) č. 258/97 (2).
                  
               
                     (2)
                  
                  
                     Únijný zoznam nových potravín povolených alebo oznámených podľa nariadenia (ES) č. 258/97 bol zriadený vykonávacím nariadením Komisie (EÚ) 2017/2470 (3).
                  
               
                     (3)
                  
                  
                     Vykonávacím nariadením Komisie (EÚ) 2018/1023 (4) sa opravilo vykonávacie nariadenie (EÚ) 2017/2470 a nahradila príloha k nemu s cieľom zahrnúť doň viacero povolených alebo oznámených nových potravín, ktoré nie sú uvedené v pôvodnom zozname Únie.
                  
               
                     (4)
                  
                  
                     Po uverejnení vykonávacieho nariadenia (EÚ) 2017/2470 a vykonávacieho nariadenia (EÚ) 2018/1023 zistili prevádzkovatelia potravinárskych podnikov ďalšiu chybu v prílohe k vykonávaciemu nariadeniu (EÚ) 2017/2470 a upozornili na ňu Komisiu.
                  
               
                     (5)
                  
                  
                     Oprava je potrebná na zabezpečenie zrozumiteľnosti a právnej istoty pre prevádzkovateľov potravinárskych podnikov a pre príslušné orgány členských štátov, čím sa zároveň zabezpečí riadne vykonávanie a používanie únijného zoznamu nových potravín.
                  
               
                     (6)
                  
                  
                     Olej z mikrorias Schizochytrium sp. (T18) bol povolený ako nová potravina na základe postupu oznamovania podľa článku 5 nariadenia (ES) č. 258/97. V špecifikácii oleja z mikrorias Schizochytrium sp. (T18) je chybne uvedené číslo kyslosti ≤ 0,5 mg KOH/g namiesto správneho čísla ≤ 0,8 mg KOH/g. V únijnom zozname nových potravín zriadenom vykonávacím nariadením Komisie (EÚ) 2017/2470 sa uvádza rovnaká chybná hodnota.
                  
               
                     (7)
                  
                  
                     Z tohto dôvodu by sa špecifikácie oleja z mikrorias Schizochytrium sp. (T18) týkajúce sa čísla kyslosti v tabuľke 2 prílohy k vykonávaciemu nariadeniu (EÚ) 2017/2470 mali zodpovedajúcim spôsobom opraviť.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO NARIADENIE:
         
            Článok 1
            Príloha k vykonávaciemu nariadeniu (EÚ) 2017/2470 sa opravuje v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 1. apríla 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 327, 11.12.2015, s. 1.
         
            (2)  Nariadenie Európskeho Parlamentu a Rady (ES) č. 258/97 z 27. januára 1997 o nových potravinách a nových prídavných látkach (Ú. v. ES L 43, 14.2.1997, s. 1).
         
            (3)  Vykonávacie nariadenie Komisie (EÚ) 2017/2470 z 20. decembra 2017, ktorým sa zriaďuje únijný zoznam nových potravín v súlade s nariadením Európskeho parlamentu a Rady (EÚ) 2015/2283 o nových potravinách (Ú. v. EÚ L 351, 30.12.2017, s. 72).
         
            (4)  Vykonávacie nariadenie Komisie (EÚ) 2018/1023 z 23. júla 2018, ktorým sa opravuje vykonávacie nariadenie (EÚ) 2017/2470, ktorým sa zriaďuje únijný zoznam nových potravín (Ú. v. EÚ L 187, 24.7.2018, s. 1).
      
      
         
            PRÍLOHA
            V tabuľke 2 (Špecifikácie) prílohy k vykonávaciemu nariadeniu (EÚ) 2017/2470 sa zápis týkajúci sa oleja z mikrorias Schizochytrium sp. (T18) nahrádza takto:
            
               
                           Povolená nová potravina
                        
                        
                           Špecifikácia
                        
                     
                           
                              „Olej z mikrorias Schizochytrium sp. (T18)
                           
                        
                        
                           Číslo kyslosti: ≤ 0,8 mg KOH/g
                           Peroxidové číslo: ≤ 5,0 meq/kg oleja
                           Vlhkosť a prchavé zlúčeniny: ≤ 0,05 %
                           Nezmydelniteľný podiel: ≤ 3,5 %
                           Transmastné kyseliny: ≤ 2,0 %
                           Voľné mastné kyseliny: ≤ 0,4 %
                           Obsah DHA: ≥ 35 %“